Norske Intelligenssedler, 1809-06-16
Bekjendtgjørelse. Følge Hans Majestæt Kongens allerhøieste befaling kundgjøres herved følgende Udtog af den fra Hs. Excell. Hr. Generallieutenant v. Ewald indkomne Rapport over Affairen ved Stralsund imod den schillske bevæbnede Bande. Den 31te Mai kantonnerede Generallieutenant v. Ewald med det ham underlagte Corps i Richtenberg, og de hollandske Corps i Fransborg. En Avantgarde af de danske Husarer, en Escadron hollandske Curraserer, to Piecer hollandsk ridende Artillerie, fire Compagnier Voltigeurs og begge Jægercompagnier af det Oldenborgske Jnfanterie-Regiment, og af den 3die Bataillon holstenske Jnfanterie-Regiment, bleve satte i Marsch fra Richtenberg mod Stralsund; i nogen Frastand fulgte i Kolonne, det hollandske og derpaa det danske Corps. J en Miils Afstand fra Stralsund blev charmusseret med Fienden imod Franker= og Tribser=Port, og for at sikkre sig imod det schillske Cavallerie, marscherede det combinerede Corps i Quarreer, Bataillonsviis, hvoraf en Bataillon udgjorde Reserven. J Jntervallerne og paa Fløiene var placeret Artillerie og paa den høire Fløi 3 Eskadroner Curraserer. Saaledes skeete Fremmaarschen indtil man kom paa Kanonskuds Distance og indtil den venstre Fløi kom imod Søen og havde nærmet sig Kripperporten. Nu blev formeret to Kolonner, de to hollandske Jnfant. Reg. Teten, hvorpaa fulgte de danske Tropper, det hollandske ridende Artill, kjørte venstre og høire op og imellem begge Kolonner, og derpaa begyndte en heftig Kanonade; det 6te Reg. Hollændere og 2den Bataillon Oldenborg, hvorved Generallieut. v. Ewald selv commanderte, gjorde i Løb og under stort Skrig Attaquen paa Kripperporten, og paa Batterierne til venstre og høire. Man maatte passere adskillige Grøvter og 3 Broer, og da man maatte de silere over samme og byde Fienden den høire Flanke indtil man naaede Porten, blev man derved udsat for den meest levende Kardetskild, men ved hurtig Bevægelse kom man snart Porten saa nær, at det kun kostede faa Mennesker og Skuddene gik for høit. Paa samme Tid fulgte den anden Kolonne af det 9de Reg. Hollændere og den 1ste Bataillon af det Oldenborgske Jnf. Reg.; paa disse fulgte de danske Husarer, hvori var indbefattet 1 Detch. af det holstenske Rytt. Reg. Batterierne bleve stormede, Porten sprængt og Levningerne af Fæstningen, som igjen vare satte i Forsvarsstand, bleve bestegne. Nu tog Fægtningen i Byen sin Begyndelse. J den første Gade sperredes Passagen ved 2de bespændte Vogne, der vare belæssede med Pallisadere, hvilke skulde føres ud af Porten; da man ikke kunde faae disse Vogne vendte, foraarsagede dette at Mand for Mand til Hest og Fods maatte passere dem forbi under den stærkeste Jld; men intet opholdte de fremtrængende Tropper, Cavalleriet fulgte, og enhver som satte sig til Modværge maatte springe over Klingen. Efter at de combinerede Tropper vare komne i de brede Gader og paa Torvene, opmarcherede de danske Husarer og kastede ved deres fyrige Attaque og deres Tapperhed det schillske Cavallerie overende, endskjondt samme var vort langt overlegen i Antal. Maj. Henrich v. Flindt og Lieut. v. Ewald af Husarerne, have derved i Særdeleshed udmærket sig. Da det hele combinerede Corps kun bestod af 5000 Mand, saa kunde ikke alle Byens Porte masqueres, hvilket gav Resten af det schillske Corps Leilighed til at flygte ud af Franker=Porten, men paa denne Flugt bleve endnu adskillige af disse nedsablede. Omtrent en halv Miil fra Byen samlede de danske Husarer sig; det schillske Cavallerie ligeledes. Det sidste sendte en Officeer med en Trompeter, for at bede om Capitulation og om Tilladelse at drage tilbage til Preusen, hvilket blev dem bevilget paa Vilkaar, som Forsigtighed udkrævede. Det var en dansk Husar som nedhuggede Schill, og da han i det han faldt bad Husaren om at dræbe sig, opfyldte en Hollænder strax denne hans Begjæring. Omtrent 800 af hans Bande ere fangne, adskillige Hundrede dræbte eller stærk blesserede, saa at den hele schillske Hob er aldeles tilintetgjort. Schill havde under sit Ophold i Stralsund indlagt i en Bygning en stor Qvantitet Krudt og requirerede af Magistraten Beeg og Svovel for at sprænge sig og hele Byen i Luften, men dette blev forhindret ved den Hurtighed, hvormed han af det combinerede holl. danske Corps blev overfaldet; hans Bagage og 5 til 600 Mand, tildeels Recrutter, havde han ladet transportere til Rygen; for at bemestre sig dette blev Natten efter Affairen det 6 holl. Jnf. Reg. didhen over fort. Mod den pommerske eller saakaldte svenske Landmilice, som Schill havde ladet indkalde ved Stralsund, anstaaes hans Styrke for at have været 6000 Mand; de som fandtes bevæbnede i brogede Klæder maatte springe over Klingen. Af Generallient. v. Ewalds Corps ere døde: Pr. Lieut. v. Hancke af Husar-Reg. og Sec. Lieutn. v. Jermin af det holsteenske Rytter=Reg., 2 Mand af det oldenborgske Jnf. Regiment og 1 Mand af 3die Bataillon holstenske Jnf. Reg. Blesserede ere: Major v. Seiffarth og Lieut. v. Knap af det Oldenborgske Jnf. Reg., Capit. v. Qualen, samt Lieutenanterne v. Hubenit og v. Moltke af den 3die Bataillon holstenske Jnf. Reg., Lieutenant v. Rasted af Husar-Reg. og 47 Mand. J øvrigt beklages meget Tabet af General Crateret af den hollandske Generalstab, som faldt paa Ærens Bane. Gen. v. Ewald kan ikke noksom rose den udmærkede Tapperhed vore Tropper have viist, og den Raskhed, hvormed Oberstlieut. v. Abercrone og Major Seiffarth af det Oldenborgske Jnf. Reg. have ført deres Batailloner frem. Ligeledes nævner Generallieutenanten med Berømmelse hans tjenestgjørende Adjutanter, Overqvarteermester Prinds Wilhelm til Holsteen-Beck, Divisions-Qvarteermester Løvenørn v. Bardenfleth, Capt. v. Gartner og Lieut. Baron v. Lilliencrone, som alle have udmærket sig; saavelsom og de 4 Husarer og 2 Ryttere, hvilke Generallieut. havde hos sig til personlig Bedækning og som uafladelig fulgte ham gjennem den stærke Jld som troe og tappre Soldater. Saasnart Hs. Maj. Kongen havde modtaget da værende Generalmaj. v. Ewalds Rapport om denne til Hs. Majests, allernaadigste Tilfredshed udførte Expedition med de ham undergivne Tropper, behagede det Allerhøistsamme, til Belønning for hans Tapperhed og kloge Adfærd, at udnævne ham til Generallieutenant fra 31te Mai sidstl. at regne. Ligeledes er det hele Corps tilkjendegivet Hs. Majest. allerhøieste bifald og særdeles Tilfredshed med deres Tapperhed. For vore Troppers udviste Bravoure har den holl. Oberst Stedmann, nuværende Chef for Gen. Lieut. Gratiens Generalskab, tilsendt Gen. Lieut. v. Ewald nedenstaaende Dagsbefaling af Gen. Gratien, for derved at bevidne Tropperne under hans befaling sidstnævnte Generals særdeles Tifredshed og Erkjendtlighed. Endvidere anbefaler Oberste v. Stedmann særdeles alle danske Herrer Officerer og Tropper, som udgjorde endeel af det under hans befaling staaende Cavallerie, og nævner Maj. v. Flindt og Lieut v. Ewald af Husar=Reg., som Officerer der fornemmelig have udmærket sig.